**BUPL Sydjylland: Kritiske revisorers rolle og kompetence**

**Rolle:**De kritiske revisorers rolle er at sikre, at pengene bliver brugt ud fra de politiske beslutninger, der er taget af generalforsamlingen og bestyrelsen samt at komme med en udtalelse omkring det.

**Kompetence:**Opgaven som kritisk revisor kræver ikke særlig uddannelse, baggrund eller talforståelse. Det kræver blot, at man har en interesse i at følge beslutningsprocesserne, så pengene bliver brugt efter intentionen.

Som nyvalgt kritisk revisor bliver man inviteret med på et kassererkursus i forbundet, hvor man bliver klædt på til opgaven.

**Møder og opgaver:**De kritiske revisorer inviteres med på det møde, hvor den eksterne revisor gennemgår bilag mm i forbindelse med årsregnskabet, og så snart der foreligger en årsrapport, gennemgås denne på et møde med BUPL Sydjyllands kasserer.

De kritiske revisorer har ligeledes brug for viden om bestyrelsesbeslutninger mellem generalforsamlingerne, som vil få betydning for økonomien. De kritiske revisorer inviteres derfor med på det bestyrelsesmøde, hvor der skal foretages budgetrevision, ligesom de kritiske revisorer inviteres med på bestyrelsesmøde, når årsregnskabet skal godkendes. Når der er tale om budgetrevision, vedrører det regnskabet i indeværende år samt kommende år.

Inden regnskabet skal fremlægges for bestyrelsen, skal de kritiske revisorer komme med en skriftlig udtalelse. Den udtalelse fremlægges for bestyrelsen samtidig med regnskabet, og udtalelsen fra de kritiske revisorer fremlægges ligeledes for generalforsamlingen.

Derudover er der ikke yderligere tidsforbrug i opgaven som kritisk revisor.